ნიკ მეისონი

**ნიკოლას (ნიკ) ბერკლი მეისონი** (; დ. 27 იანვარი, 1944, ბირმინგემი, ინგლისი) — ინგლისელი მუსიკოსი, უფრო მეტად ცნობილი, როგორც პროგრესული როკ-ჯგუფ პინკ ფლოიდის დრამერი. ნიკი ჯგუფის ერთადერთი წევრია, რომელმაც დაუკრა ყველა ალბომზე და ყველა კონცერტზე. ცნობილია, რომ 2010 წლისთვის ჯგუფს მსოფლიო გაყიდული ჰქონდა 250 მილიონ ალბომამდე, აქედან 75 მილიონი - აშშ-ში. მიუხედავად იმისა, რომ თავად პინკ ფლოიდის რამდენიმე კომპოზიციის ავტორია, იგი აგრეთვე არის სხვა მასალის თანაავტორი - მაგალითად, სიმღერების „Echoes“ და „Time“.

ნიკი აგრეთვე მონაწილეობს სპორტულ ავტორბოლებში, როგორიც არის ლე-მანის 24 საათი.

2012 წლის 26 ნოემბერს მეისონმა არქიტექტურის და შენობების სკოლის სპეციალურ ცერემონიაზე მიიღო დოქტორის საპატიო წოდება უესტმინსტერის უნივერსიტეტისგან, თავისი არქიტექტურული განათლებისთვის.

## შემოქმედება 
### პინკ ფლოიდი 
მეისონმა დაუკრა ჯგუფის ყველა სტუდიურ ალბომზე, 1967 წლიდან მოყოლებული, მიუხედავად იმისა, რომ ცნობილია, რომ ალბომში A Momentary Lapse of Reason მისი წვლილი მინიმალურია.

მას მთლიანად ეკუთვნის კომპოზიციები The Grand Vizier's Garden Party Parts 1-3 (Ummagumma-დან) და Speak to Me (ალბომიდან The Dark Side of the Moon).

მას ასევე აქვს გამოშვებული ორი სოლო-ალბომი (ორივე, როგორც თანამშრომლობა სხვა მუსიკოსებთან), რამდენიმე წიგნი ავტომანქანებზე და მისივე დაწერილი პინკ ფლოიდის ოფიციალური ბიოგრაფია Inside out, რომელიც აგრეთვე აუდიო-წიგნის სახით არის ჩაწერილი.

## საკრავები
ნიკ მეისონის დასარტყმელი საკრავები გადაღებულია ყველაზე ადრეულ კადრებში ჯგუფთან ერთად. ჩანს, რომ იგი იყენებდა Premier-ის დოლებს. ამ პერიოდის კინოკადრებში მეისონი იყენებს სეტებს, შემდგარს როგორც ექვსი, ასევე შვიდი დოლისგან. მეისონი ყოველთვის იყენებდა ერთ ბას-დოლს, სამუშაო დოლს, ორ ტომ-ტომს. ერთი ქვედა ტომი ან მეორე ბას-დოლი ყოველთვის შეადგენდნენ მეექვსე/მეშვიდე ნაწილს.

პინკ ფლოიდის სადებიუტო ალბომის *The Piper at the Gates of Dawn* ჩაწერისას პროდიუსერმა ნორმან სმითმა ჩაის პრისახოცები მეისონის დასარტყმელი საკრავების თავებზე მოათავსა.

დაახლოებით მაშინ, როდესაც დეივიდმა ჯგუფში სიდი შეცვალა, მეისონს დასარტყმელი საკრავებზე ეწერა სიტყვები Pink და Floyd. ეს მაგალითად, კარგად ჩანს *Ummagumma*-ს უკანა მხარეს. იგივე დასარტყმელი სეტი ჩნდება ჯგუფის ამ პერიოდის სატელევიზიო გამოსვლების დროს.

1970 წელს მეისონი გადაერთო შვიდნაწილიან Ludwig-ზე. მასშ შედიოდა 22 და 24 დუიმიანი ბას-დოლები, 12 და 14-იანი ტომ-ტომები, 14 და 16 დუიმიანი ქვედა ტომები და 16 დუიმიანი სამუშაო დოლი. მეისონის აღჭურვილობაში აგრეთვე შედიოდა 16, 18, 20 და 22 დუიმიანი Zildjian-ის თეფშები და 12 დუიმიანი ჰაი-ჰეტი. ეს კონფიგურაცია ჩანს ჯგუფის 1970 წლის ჩანაწერში, რომელიც KQED-ის სტუდიაში მომზადდა. იგი აგრეთვე ფილმში Live At Pompeii ჩნდება.

*The Dark Side of the Moon*-ის საკონცერტო შესრულებების დროს დასარტყმელი საკრავებზე დამაგრებული იყო 10 მიკროფონი. ჯგუფის მიქს-პულტზე ყველა ეს არხი ერთ არხად იქცეოდა. ტურნეს In The Flesh პერიოდში (ალბომი Animals) ყოველი მიკროფონი noise gate-ის ეფექტში იყო გატარებული, რათა მინიმალური ხმაური მიეღოთ. მეისონი, როგორც მუსიკოსი, ცნობილია, როგორც ხმოვანი ეფექტების ავტორი. მან „Time“-ის ჩაწერის დროს საკუთარი ინიციატივით გამოიყენა როტო-ტომები (ისინი შესავალში ჟღერს). ვინაიდან ამ შესავალში აკორდების ცვლა მიმდინარეობს, როტო-ტომების აწყობაც შესაბამისად მიმდინარეობდა.

*The Wall*-ის ჩაწერისას და საკონცერტო გამოსვლების დროს მეისონი იყენებდა Ludwig-ის სტანდარტულ სეტს. მასში შედიოდა: ოთხი ტომ-ტომი (12x8, 13x9, 14x14, 16x16 დუიმი). მეისონმა აგრეთვე შეცვალა დასარტყმელი საკრავები და ერთ ბას-დოლზე გადაერთო. სეტს აგრეთვე დაემატა Ludwig-ის დოლი Black Beauty და Paiste-ს თეფშები. დასარტყმელი საკრავების თავების სახით გამოიყენებოდა Remo-abbasador-ები.

ალბომის *A Momentary Lapse of Reason* ჩაწერისას გამოიყენებოდა Ludwig-ის და Simmons-ის ელექტრონული დასარტყმელი საკრავები. 1987-1989 წლების კონცერტებზე გამოიყენებოდა: Ludwig-ის სეტი, Paiste-ს თეფშებით, Simmons SDX-ის ელექტრონული დოლებით, Drum Workshop-ის პედლებით, Remo-ს თავებით.

*The Division Bell*-ის, კერძოდ Marooned-ის ჩაწერისას მეისონი იყენებდა Drum Workshop-ის შავი ფერის სეტს. მასში შედიოდა Ludwig-ის შავი ტომ-ტომები. 1994 წლის ტურნეს დროს გამოიყენებოდა Drum Workshop-ის დოლები და სხვა დამატებითი ტექნიკა, ისევე, როგორც Paiste-ს თეფშები, Remo-ს თავები, Pro Mark-ის დასარტყმელი ჯოხები და Yamaha DTS-70-ის პულტი.

## პინკ ფლოიდის სიმღერები ნიკის თანაავტორობით
*„Nick's Boogie“ (1967) (''London '66–'67*)
*„Pow R. Toc H.“ (1967) (*The Piper at the Gates of Dawn*)
*„Interstellar Overdrive“ (1967) (*The Piper at the Gates of Dawn*)
*„A Saucerful of Secrets“ (1968) (*A Saucerful of Secrets*)
*„Careful with That Axe, Eugene“ (1968) (B-მხარე სინგლიდან "Point Me at the Sky")
*„The Merry Xmas Song“ (1969) (გამოუცემელი)
*„Up the Khyber“ (1969) (*Soundtrack from the Film More*)
*„Party Sequence“ (1969) (*Soundtrack from the Film More*)
*„Main Theme“ (1969) (*Soundtrack from the Film More*)
*„Ibiza Bar“ (1969) (*Soundtrack from the Film More*)
*„More Blues“ (1969) (*Soundtrack from the Film More*)
*„Quicksilver“ (1969) (*Soundtrack from the Film More*)
*„Dramatic Theme“ (1969) (*Soundtrack from the Film More'')
*„The Grand Vizier's Garden Party“ (1969) (*Ummagumma*)
*„Come In Number 51, Your Time Is Up“ (1970) (*Zabriskie Point*)
*„Country Song“ (1970) (*Zabriskie Point*)
*„Crumbling Land“ (1970) (*Zabriskie Point*)
*„Heart Beat, Pig Meat“ (1970) (*Zabriskie Point*)
*„Atom Heart Mother“ (1970) (*Atom Heart Mother*)
*„Alan's Psychedelic Breakfast“ (1970) (*Atom Heart Mother*)
*„One of These Days“ (1971) (*Meddle*)
*„Seamus“ (*Meddle*)
*„Echoes“ (1971) (*Meddle*)
*„When You're In“ (1972) (*Obscured by Clouds*)
*„Speak to Me“ (1973) (*The Dark Side of the Moon*)
*„Time“ (1973) (*The Dark Side of the Moon*)
*„Any Colour You Like“ (1973) (*The Dark Side of the Moon*)
*„Carrera Slow Blues“ (1992) (*La Carrera Panamericana*)
*„Pan Am Shuffle“ (1992) (*La Carrera Panamericana*)
*„Soundscape“ (1995) (დამატებითი კომპოზიცია საკონცერტო ალბომის *Pulse* აუდიოკასეტის გამოცემაში)
*„Love Scene (ვერსია 6)“ (1997) (*Zabriskie Point*, 1997 წლის გამოცემა)
*„Unknown Song“ (1997) (*Zabriskie Point*, 1997 წლის გამოცემა)
*„Love Scene (ვერსია 4)“ (1997) (*Zabriskie Point*, 1997 წლის გამოცემა)
*„The Hard Way“ (2011) (*The Dark Side of the Moon)* (Immersion გამოცემა)
*„The Travel Sequence“ (2011) (*The Dark Side of the Moon*) (Immersion გამოცემა)
*„Sum“ (2014) (*The Endless River*)
*„Skins“ (2014) (*The Endless River*)

## დისკოგრაფია 
### პინკ ფლოიდი
### პროექტი Nick Mason's Fictitious Sports
* ''Nick Mason's Fictitious Sports* - 3 მაისი, 1981

### რიკ ფენთან ერთად 
* *Profiles* - 29 ივლისი, 1985
* *White Of The Eye* - 1987 (მუსიკა ფილმიდან)
* *Tank Mailing'' - 1988 (მუსიკა ფილმიდან)

### Nick Mason's Saucerful Of Secrets 
* *Live At The Roundhouse* - 2020

### მაიკლ მანტლერთან ერთად
* *The Hapless Child* - 1976
* *Something There* – 1982

## რესურსები ინტერნეტში 
* 
*გვერდი საიტზე Drummerworld
*ინტერვიუები 
*Ten Tenths-ის ოფიციალური საიტი 

## სქოლიო
კატეგორია:დაბადებული 1944
კატეგორია:ნიკ მეისონი
კატეგორია:პინკ ფლოიდის წევრები
კატეგორია:ინგლისელი დრამერები
კატეგორია:ინგლისელი პროდიუსერები
კატეგორია:დაბადებული 27 იანვარი
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები